

**Сумен қамтамасыз етілу мен суармалы жерлердің мелиоративтік жай-күйін жақсарту жөніндегі іс-шаралар туралы**

Қазақстан Республикасы Премьер-Министрінің 2010 жылғы 28 қаңтардағы № 15-ө Өкімі

      Сумен қамтамасыз етілу мен суармалы жерлердің мелиоративтік жай-күйін жақсарту мақсатында:

      1. Облыстардың (республикалық маңызы бар қаланың, астананың) әкімдері 2010 - 2012 жылдары Қазақстан Республикасының заңнамасында белгіленген тәртіппен:

      1) коммуналдық меншікке түскен иесіз су шаруашылығы және гидромелиоративтік объектілерді есепке алу мен тану жөнінде шаралар қабылдасын;

      2) жарты жылда бір рет, есепті жарты жылдықтан кейінгі айдың 10-күнінен кешіктірмей Қазақстан Республикасы Ауыл шаруашылығы министрлігіне жүргізілетін жұмыс туралы ақпарат берсін.

      2. Қазақстан Республикасы Ауыл шаруашылығы министрлігі жылына бір рет, есепті жылдан кейінгі айдың 20-күнінен кешіктірмей Қазақстан Республикасының Үкіметіне жүргізілетін жұмыс туралы жиынтық ақпарат берсін.

      3. Осы өкімінің орындалуын бақылау Қазақстан Республикасы Ауыл шаруашылығы министрлігіне жүктелсін.

*Премьер-Министр                                     К. Мәсімов*

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК